मैंने उठ कर अपनी मातृभूमि बस्तर की माटी का नमन किया जहाँ के शासक महाराज प्रबीर जैसे क्रांतिकारी रहे हैं। प्रबीर हमेशा जिन्दा रहेंगे, पूजे जाते रहेंगे... मन बोझिल हो गया था कि तभी अखबार वाले नें खिडक़ी को निशाना लगा कर जो अखबार फेंका था वह बिलकुल मेरे सामने आ गिरा। एक समाचार पर निगाह ठहर गयी सलवा जुडुम एक विफल प्रयोग। मैंने बहुत गहरी स्वांस ली और एक सवाल खुद से ही पूछा- नक्सलवाद से आधा भारत प्रभावित है लेकिन क्या बस्तर के आदिमों को छोड़ कर किसी और प्रांत के लोग इन आतंकवादियों के खिलाफ कहीं भी और किसी भी तरह लामबंद हुए?- उत्तर था - नहीं। यह साहस केवल बस्तर में ही संभव है, मेरे बस्तर के जाँबाज आदिम अपनी लड़ाई खुद लड़ सकते हैं। नक्सलवादियों तुम्हें ये आदिम निरीह लगते होंगे कि अभी कोई गुंडाधुर उठ खड़ा नहीं हुआ वरना बिल में दुबके चूहे भगाने के लिये धनुष की टंकार की काफी है। सावधान!! अब बहुत हो चुका, माओ...जाओ...